Archiva 1

Το Archiva είναι μια συλλογή δύο τόμων ηχογραφήσεων και ακυκλοφόρητα κομμάτια του βρετανικού progressive rock συγκροτήματος Asia. Ο πρώτος τόμος, με την ονομασία Archiva 1, κυκλοφόρησε στις 3 Σεπτεμβρίου 1996 από την Resurgence.

 Πλαίσιο 
Στα τέλη του 1995, οι Asia είχαν ολοκληρώσει το έκτο στούντιο άλμπουμ τους, Arena. Στις 1 Ιανουαρίου του 1996, όταν τα μέλη του συγκροτήματος επέστρεψαν από τις διακοπές στο στούντιο ηχογράφησης τους, Electric Palace, στο Λονδίνο, διαπίστωσαν πως ένας σωλήνας νερού είχε σπάσει και είχε οδηγήσει στην καταστροφή εξοπλισμού αξίας εκατοντάδων χιλιάδων λιρών. Παρά το ατύχημα, ένα κουτί με παλιές κασέτες με μεγάλο αριθμό αρχειοθετημένων κομματιών διασώθηκε. Αυτά τα κομμάτια, τα οποία δεν είχαν καταφέρει να συμπεριληφθούν στα προηγούμενα τρία άλμπουμ, εξετάστηκαν γρήγορα για κυκλοφορία. 

 Παραγωγή 
Το Archiva 1 φτιάχθηκε από περισσευούμενα κομμάτια, τα οποία ηχογραφήθηκαν σε διάφορες τοποθεσίες από το 1988 έως το 1996. Το άλμπουμ μιξαρίστηκε στα Στούντιο Loco στο Μόνμαουθσαϊρ της Ουαλίας το 1996 από τον πληκτρά Τζεφ Ντάουνς και τον τραγουδιστή/μπασίστα Τζον Πάιν. Ο Κρις Θορπ ήταν υπεύθυνος για το mastering. Το εξώφυλλο σχεδιάστηκε από τον Ρόντνεϊ Μάθιους, ο οποίος είχε επίσης δημιουργήσει τα εξώφυλλα για τα Aqua και Arena, και απεικονίζει το λογότυπο των Asia που σχεδίασε ο Ρότζερ Ντιν.

 Σύνθεση 

 "Heart of Gold" 
Γραμμένο τον Ιούνιο του 1991, αμέσως μετά την ένταξή του Πάιν στους Asia, το "Heart of Gold" ήταν το δεύτερο τραγούδι που συνέθεσαν μαζί οι Ντάουνς και Πάιν. Ηχογραφήθηκε στα Στούντιο Advision στο Μπράιτον της Αγγλίας τον Νοέμβριο του 1991 ώστε να συμπεριληφθεί στο Aqua, αλλά παραλείφθηκε λόγω της πληθώρας κομματιών.

 "Tears" 
Το "Tears" γράφτηκε από τους Ντάουνς και Τζόνι Γουόρμαν τον Φεβρουάριο του 1988 και ήταν ένα από τα κομμάτια που το δίδυμο ηχογράφησε στο υπόγειο των Στούντιο Advision στο Λονδίνο από το 1988 έως το 1989. Κυκλοφόρησε για πρώτη φορά στο άλμπουμ του Ντάουνς Vox Humana (1992) με τον Μαξ Μπέικον στα φωνητικά.

 "Fight Against the Tide" 
Το "Fight Against the Tide" γράφτηκε από τους Πάιν και Άντι Νίε τον Αύγουστο του 1991 και ηχογραφήθηκε στο οικιακό στούντιο του Νίε για το Aqua.

 "We Fall Apart" 
Το "We Fall Apart" γράφτηκε από τους Ντάουνς και Πάιν τον Μάρτιο του 1995 και ήταν ένα από τα πρώτα κομμάτια που ηχογραφήθηκαν στα Στούντιο Electric Palace στο Λονδίνο με σκοπό να συμπεριληφθούν στο Arena, αλλά παραλείφθηκε λόγω της industrial αίσθησής του.

 "The Mariner's Dream" 
Το "The Mariner's Dream" είναι ένα σύντομο ορχηστρικό κομμάτι που γράφτηκε από τον Πάιν τον Μάρτιο του 1994, ενώ το συγκρότημα δούλευε στο Aria στα Στούντιο Parkgate  στο Μπατλ του Ανατολικού Σάσεξ. Το κομμάτι ηχογραφήθηκε το 1996 στα Στούντιο Loco στο Μόνμαουθσαϊρ της Ουαλίας.

 "Boys from Diamond City" 
Το "Boys from Diamond City" ήταν ένα άλλο τραγούδι που συνέθεσαν οι Ντάουνς και Γουόρμαν το 1988 και ηχογραφήθηκε στα Στούντιο Advision στο Λονδίνο. Αρχικά είχε τους Μπέικον και Τζον Γουέτον στα φωνητικά.

 "A.L.O." 
Το "ALO" εξελίχθηκε από ένα demo το οποίο γράφτηκε από τους Πάιν και Νίε για τους ELO Part II τον Σεπτέμβριο του 1989 με τίτλο "Quest for the Key". Από εκεί και έπειτα, αναβαθμίστηκε και ηχογραφήθηκε ως demo για το Aria, αλλά δεν έφτασε στην τελική του μορφή. Η χιουμοριστική συντομογραφία σημαίνει Asiatic Light Orchestra.

 "Reality" 
Το "Reality" είναι ένα ακόμη κομμένο απόσπασμα από τις ηχογραφήσεις του Aria. Η σύνθεση του τραγουδιού έγινε από τους Ντάουνς και Πάιν τον Νοέμβριο του 1993 και ηχογραφήθηκε στα Στούντιο Parkgage.

 "I Can't Wait a Lifetime" 
Το "I Can't Wait a Lifetime" γράφτηκε από τους Πάιν και Νίε τον Μάιο του 1989 και ηχογραφήθηκε στο οικιακό στούντιο του τελευταίου. Εξετάστηκε για να συμπεριληφθεί στα Aqua και Arena, αλλά απορρίφθηκε.

 "Dusty Road" 
Το "Dusty Road" αναπτύχθηκε από ένα ορχηστρικό κομμάτι που συνέθεσε ο Ντάουνς τον Ιανουάριο του 1988 με τίτλο "Burning Chrome". Αφού ο Μπέικον είχε ολοκληρώσει την συγγραφή των στίχων, το τραγούδι ηχογραφήθηκε στα Στούντιο Advision στο Λονδίνο με τον Πάιν στα φωνητικά.

 "I Believe" 
Το "I Believe" γράφτηκε από τους Πάιν και Νίε τον Αύγουστο του 1987 και ηχογραφήθηκε στο οικιακό στούντιο του Νίε.

 "Ginger" 
Το ορχηστρικό "Ginger", με κυρίαρχο όργανο την κιθάρα, εξελίχθηκε από το ομώνυμο κομμάτι που υπάρχει στο Arena. Όταν το συγκρότημα δούλευε πάνω στο κομμάτι στα Στούντιο Electric Palace, ο Στιβ Χάου πρότεινε να του στείλουν ένα αντίγραφο της κασέτας. Μέχρι τη στιγμή που το συγκρότημα έλαβε πίσω την κασέτα από τον Χάου, είχαν ήδη ολοκληρώσει ένα άλλο τραγούδι με τον Έλιοτ Ράνταλ, το οποίο συμπεριλήφθηκε στο άλμπουμ αντί του "Ginger".

 Remastered έκδοση Inside Out Music 2005 
Ως μέρος μιας σειράς remastered και εκτεταμένων εκδόσεων, η Inside Out Music επανακυκλοφόρησε το Archiva ως συνδυασμένο σετ δύο δίσκων, με επιπλέον κομμάτια. Η ψηφιακή επεξεργασία έγινε από τον Πίτερ βαν'τ Ρίετ. Ο πρώτος τόμος εμπλουτίστηκε με την single έκδοση του "Anytime" και μια ακουστική ζωντανή εκτέλεση του "Open Your Eyes", που ηχογραφήθηκε στις 21 Ιουλίου του 2003 στα Στούντιο XFM Radio στην Ουάσινγκτον.

 Λίστα κομματιών 


 Προσωπικό 
Asia:

 Τζεφ Ντάουνς – πλήκτρα, προγραμματισμός ντραμς (κομμάτια 4, 5, 12), παραγωγός, μηχανικός μίξης
 Τζον Πάιν – φωνητικά, μπάσο, κιθάρα (κομμάτια 3–5, 7, 9, 11) παραγωγός, μηχανικός μίξης

Προσκεκλημένοι μουσικοί:

 Αλ Πιτρέλλι – κιθάρα (κομμάτια 1, 8)
 Άντονι Γκλιν – κιθάρα (κομμάτι 1)
 Σκοτ Γκόρχαμ – κιθάρα (κομμάτι 6)
 Άντριαν Ντέσεντ – κιθάρα (κομμάτι 10)
 Στιβ Χάου – κιθάρα (κομμάτι 12)
 Άντι Νίε – πλήκτρα και προγραμματισμός ντραμς (κομμάτια 3, 7–9, 11)
 Νάιτζελ Γκλόκλερ – ντραμς (κομμάτια 1, 2, 10)
 Μάικλ Στέρτζις – ντραμς (κομμάτια 6, 8)

 Τεχνικό προσωπικό 

 Κρις Θορπ – μηχανικός mastering
 Πίτερ βαν'τ Ρίετ – ψηφιακό remastering 2005
 Ρόντνεϊ Μάθιους – εικονογράφηση εξωφύλλου
 Ρότζερ Ντιν – λογότυπο των Asia

 Παραπομπές 

Κατηγορία:Άλμπουμ των Asia